Кэтрин Зета-Жонс

**Кэтрин Зета-Жонс** (, CBE, *1969 оны есдүгээр сарын 25-нд төрсөн*) нь Уэльсийн жүжигчин, дуучин юм.

## Замнал
 оны Каннын кино наадмын ёслолын үеэр.]]

Тайзны замналаа бага наснаасаа эхэлсэн тэрээр Британий болон Америкийн телевизийн ба уран сайхны олон олон кинонд гол болон туслах дүрүүд бүтээж байсан бөгөөд Холливүүдийн замналаа 1998 онд *Зоррогийн баг* тулаант кино, 1999 онд *Ан* гэмт хэргийн триллер кинонуудад тоглож эхэлж байв. Харин 2000 онд Майкл Дуглас, Бенисио дель Торо, Дон Чидл, Сальма Хайек зэрэг ансамблей жүжигчидийн тоглосон *Траффик* киноны Хелена Айалагийн дүрээр Алтан бөмбөрцөгийн Шилдэг эмэгтэй туслах дүрийн шагналд анх удаа нэр дэвшиж амжилт олж байв.

Зета-Жонс алдарт Бродвейн *Чигаго* хөгжимт жүжгээс сэдэвлэн 2002 онд Роб Маршаллын найруулсан хөгжимт драмын төрлийн *Чигаго* кинонд Велма Келлигийн дүрийг бүтээж Оскар, БАФТА, Гилдийн шагналыг тус тус хүртэж улмаар Алтан бөмбөрцөгийн хөгжимт инээдмийн киноны Шилдэг эмэгтэй дүрийн номинацид нэр дэвшиж байв. Оскар хүртсэн тэрээр түүний дараа 2003 онд Жорж Клуни, Жеффри Раш, Билли Боб Торнтон нарын Оскартнуудтай романтик, инээдмийн төрлийн *Тэсэшгүй араншин* кинонд, 2004 онд гэмт хэргийн сэдэвтэй инээдмийн төрлийн *Оушений арванхоёр найз* кинонд Жорж Клуни, Брэд Питт, Мэтт Дэймон, Энди Гарсиа, Венсан Кассель, Жулия Робертс нарын ансамблейтай хамт, Том Хэнксийн гол дүрд нь тоглосон *Нисэх онгоцны буудал* кинонд онгоцны үйлчлэгч Амелиа Уоррений дүрд тус тус тоглосон билээ.

Доун Фрэнч болон Женнифер Саундерс нарын Британий алдартай элэглэгч нарын Фрэнч ба Саундерс теле шоунд Зета-Жонсыг Кэтрин Спартак-Зета-Дуглас-Жонс нэртэйгээр ээлжит цувралаараа элэглэсэн нь шоу нэвтрүүлгийн нэрийг ихэд өргөж өгсөн гэдэг. Дэлгэрүүлбэл Зета-Жонсын хадам аавын нь тоглосон (*Спартак* киноны үйл явдлаар зохиомжилж Америк, Уэльс аялгыг хэт хатуулаг болгон ярилцдаг болоор Фрэнч, Саундерс нар элэглэн тоглодог билээ.

Түүнчлэн Зета-Жонсын зургийг *Allure*, ''Harper's Bazaar*, *W*, *Vanity Fair* болон *Vogue* зэрэг маш олон сэтгүүл, хэвлэл нүүр, гол гол хуудсууддаа тавьж байсан бөгөөд *People* сэтгүүлийн "1998 оны Хамгийн дур булаам хүмүүс" санал асуулгын 68-д, *FHM* сэтгүүлийн "2005 оны дэлхийн хамгийн сэтгэл татам 100 эмэгтэй" жагсаалтын 82-т, *VH1* сэтгүүлийн "Халуунаас халуухан 100 бүсгүй" жагсаалтын 50-д тус тус эрэмбэлэгдэж байжээ.

## Хувийн амьдрал
Зета-Жонс нөхөр Майкл Дугластайгаа 1999 оны гуравдугаар сараас эхлэн үерхэж байгаад 2000 оны арваннэгдүгээр сарын 18-нд Нью-Йорк хот дахь Плаза зочид буудалд сүр дуулиантайхан гэрлэжээ. Тэд хоёр хүүхэдтэй ба хүү Дилан Майкл Дуглас нь (хожим нь Дилан Томас болсон) 2000 оны наймдугаар сарын 8-нд мэндэлсэн ба анхны хүүхдээ тээж явахдаа *Траффик'' кинонд тоглож байжээ. Охин Кэрис Зета-Дуглас нь 2003 оны дөрөвдүгээр сарын 20-нд мэндэлсэн бөгөөд одоо гэр бүлээрээ Нью-Йоркт амьдарцгаадаг ч дэлхийг тойрон аялан болон суурьшин амьдардагаараа онцлогтой гэр бүл юм. Мөн түүнчлэн Барбадос, Бермуд, Манхэттен, Аспен, Кэбэк, Мальорка зэрэг арал улс, Франц, Канадын мужуудад үнэт цаасны томоохон хувьцаа эзэмшихийн сацуу бүгдэд нь гэр, эдлэн газруудтай гэдэг.

## Кино бүтээлүүд
## Шагналууд
## Эшлэл 
## Холбоос 
* 
* 
* 
* 
* 
* 
* 

Ангилал:1969 онд төрсөн
Ангилал:БАФТА шагналтан
Ангилал:Оскарын шагналтан
Ангилал:Европын кино академийн шагналтан
Ангилал:Тони шагналтан
Ангилал:Уэльсийн жүжигчин
Ангилал:Дуу оруулагч
Ангилал:Уэльсчүүд
Ангилал:Их Британийн хүн